Kostivere aardeleiud
Kostivere aardeleiud (kirjanduses ka Kostivere aarded) on Harju maakonna Jõelähtme vallast Kostivere külast 20. sajandil leitud mitu aardeleidu. Leiud pärinevad nooremast rauaajast. Suurimas leius oli muu hulgas viis punutud kaare ja plaatjate otstega kaelavõru, 5 hoburaudsõlge (Kostivere sõlg), 18 ornamenteeritud rinnalehte, 1 sõrmus, 113 klaashelmest, 121 münti ja brakteaati.